钦定古今图书集成/明伦汇编/氏族典/第518卷 > 《凌迪知万姓统谱》 > 葛从周
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛从周

按《五代史葛从周传》：“从周，字通美，濮州鄄城人也。少
从黄巢，巢败降梁。从太祖攻蔡州，战于焦夷，收兵淄
青，从周功为多。从攻郓州，擒朱宣于中都。又攻兖州，
走朱瑾，太祖表从周兖州留后。从周攻刘守文于沧
州，还败晋兵于青山。从太祖攻镇州，下临城，太祖表
从周泰宁军节度使。太祖即位，拜左金吾卫上将军”，
以疾致仕。末帝即位，拜昭义军节度使，封陈留郡王。
卒，赠太尉。